CELEX: C2007/297/23
Language: ro
Date: 2007-12-08 00:00:00
Title: Cauza C-443/06: Hotărârea Curții (Camera a patra) din 11 octombrie 2007 (cerere având ca obiect pronunțarea unei hotărâri preliminare formulată de Supremo Tribunal Administrativo — Portugalia) — Erika Hollmann/Fazenda Pública (Impozitare directă — Impozitarea câștigurilor din proprietăți imobiliare — Libera circulație a capitalurilor — Bază de impozitare — Discriminare — Coerența sistemului fiscal)

8.12.2007   
            
            
               RO
            
            
               Jurnalul Oficial al Uniunii Europene
            
            
               C 297/15
            
         Hotărârea Curții (Camera a patra) din 11 octombrie 2007 (cerere având ca obiect pronunțarea unei hotărâri preliminare formulată de Supremo Tribunal Administrativo — Portugalia) — Erika Hollmann/Fazenda Pública
   (Cauza C-443/06) (1)
   
   (Impozitare directă - Impozitarea câștigurilor din proprietăți imobiliare - Libera circulație a capitalurilor - Bază de impozitare - Discriminare - Coerența sistemului fiscal)
   (2007/C 297/23)
   Limba de procedură: portugheza
   Instanța de trimitere
   Supremo Tribunal Administrativo
   Părțile din acțiunea principală
   
      Reclamantă: Erika Hollman
   
      Pârâtă: Fazenda Pública
   
      Intervenient: Ministério Público
   Obiectul
   Cerere de pronunțare a unei hotărâri preliminare — Supremo Tribunal Administrativo — Interpretarea articolelor 12 CE, 18 CE, 39 CE, 43 CE și 56 CE — Impozitarea câștigurilor ce rezultată cu ocazia înstrăinării cu titlu oneros a bunurilor imobile — Excludere de la exonerarea parțială, prevăzută pentru persoanele rezidente pe teritoriul național în domeniul câștigurilor din înstrăinările efectuate de persoane rezidente într-un alt stat membru
   Dispozitivul
   Articolul 56 CE trebuie interpretat în sensul că se opune unei reglementări naționale, precum cea în cauză în acțiunea principală, care supune câștigurile ce rezultă din cesiunea unui bun imobil situat într-un stat membru, în speță Portugalia, dacă această cesiune este efectuată de un rezident al unui alt stat membru, unei sarcini fiscale superioare celei care s-ar aplica pentru același tip de operațiune câștigurilor realizate de un rezident al statului membru în care se situează acest bun imobil.
   
      (1)  JO C 326, 30.12.2006.